C 207/17

Objava zahtjeva za izmjenu u skladu s člankom 50. stavkom 2. točkom (a) Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode

(2016/C 207/09)

Ova je objava temelj za podnošenje prigovora na zahtjev u skladu s člankom 51. Uredbe (EU) br. 1151/2012 Europskog parlamenta i Vijeća (1).

ZAHTJEV ZA ODOBRENJE IZMJENE SPECIFIKACIJE KOJA NIJE MANJA ZA PROIZVOD ZAŠTIĆENE OZNAKE IZVORNOSTI/ZAŠTIĆENE OZNAKE ZEMLJOPISNOG PODRIJETLA

Zahtjev za odobrenje izmjene u skladu s člankom 53. stavkom 2. prvim podstavkom Uredbe (EU) br. 1151/2012

„DEHESA DE EXTREMADURA”

EU br.: ES-PDO-0117-01287 – 24.11.2014.

ZOI ( X ) ZOZP ( )

1. Skupina koja podnosi zahtjev i legitimni interes

Regulatorno vijeće neprofitno je tijelo koje nadležno tijelo države članice priznaje kao tijelo koje upravlja oznakom izvornosti, podliježe demokratskim načelima i zastupa gospodarske interese i interese sektora koji obuhvaća te kao tijelo koje obraća posebnu pozornost na manjine, s time da su različiti interesi jednako zastupljeni.

Kada je riječ o ovom zahtjevu, regulatorno vijeće odgovorno je za ispunjavanje sljedećih dužnosti: preuzimanje inicijative za izmjenu specifikacije i interveniranje u postupcima koji se provode u tu svrhu.

Zahtjev za izmjenu specifikacije regulatorno je vijeće za zaštićenu oznaku izvornosti „Dehesa de Extremadura” odobrilo u okviru svojih dužnosti, što znači da je njegov interes u potpunosti legitiman.

2. Država članica ili treća zemlja

Španjolska

3. Rubrika specifikacije proizvoda na koju se primjenjuje izmjena

4. Vrsta izmjene

5. Izmjena (izmjene)

(A) Uvod

Točke koje se odnose na dokaz o podrijetlu, način proizvodnje, označivanje, zakonodavne zahtjeve i nadzorno tijelo izmijenjene su u skladu s odredbama Uredbe (EU) br. 1151/2012 i različitim provedbenim uredbama nakon stupanja na snagu Kraljevske odluke br. 4/2014 od 10. siječnja 2014. o objavi standarda kvalitete mesa, šunke, plećke i sušenih leđa iberijske svinje.

S obzirom na to da je sadašnja specifikacija proizvoda sastavljena prije objave navedene Uredbe, određene točke nisu u skladu s pravnim okvirom Europske unije o istaknutoj kvaliteti, nutritivnoj kvaliteti i sigurnosti tradicionalnih proizvoda.

(Kraljevska odluka 34/90 od 15. svibnja 1990. Regionalnog ministarstva poljoprivrede, industrije i trgovine o odobrenju Uredbe o oznaci podrijetla „Dehesa de Extremadura” šunke i plećke te Regulatornog vijeća, koju je ratificiralo španjolsko Ministarstvo poljoprivrede, ribarstva i hrane u Službenom listu od 2. srpnja 1990., registrirana u skladu s Uredbom Komisije (EZ) br. 1107/96 od 12. lipnja 1996. o registraciji oznaka zemljopisnog podrijetla i oznaka izvornosti u skladu s postupkom utvrđenim člankom 17. Uredbe Vijeća (EEZ) br. 2081/92 (2)).

Iz specifikacije su uklonjena i sva upućivanja koja je povezuju s Uredbom o ZOI-ju jer taj dokument više nije na snazi.

Izmjene i obrazloženja za njih navedeni su u nastavku.

(B) Opis proizvoda

Objavom standarda kvalitete iberijske svinje (Kraljevska odluka 4/2014 od 10. siječnja 2014. o odobrenju standarda kvalitete mesa, šunke, plećke i sušenih leđa iberijske svinje) omogućila se standardizacija sektora i propisale su se određene obveze za proizvode od iberijskih svinja koji imaju oznake uređene tim standardom. Stoga je bilo potrebno izmijeniti opis proizvoda u novoj specifikaciji ZOI-ja.

Kako bi se stoga prilagodili navedenom standardu kvalitete i prenijeli potrošaču pouzdanije informacije o proizvodima – cilj koji je, među ostalim, naveden u članku 1. točki (b) Uredbe (EU) br. 1151/2012 – zahtjevi koji se odnose na uvjete uzgoja, pasminu i prodajne nazive navedene u standardu kvalitete izmijenjeni su uz očuvanje najstrožeg ograničenja predviđenog u specifikaciji proizvoda koje se odnosi na uzgoj i pasminu, odnosno na to da svinja mora imati najmanje 75 % podrijetla iberijske pasmine.

Briše se kategorija „de recebo” jer se ne spominje u standardu kvalitete. Zadržani su samo sustavi prehrane ekstenzivnog uzgoja (bellota i cebo de campo) koji su, kao što je navedeno u prvotnoj specifikaciji proizvoda, stroži od onih koji su navedeni u standardu kvalitete. Naime, zahvaljujući prehrani koja se temelji na žirovima i travi, koju svinje jedu na prirodnim pašnjacima dehesa, te slobodnoj ispaši životinja i kriteriju pasmine, sirovina dobiva bitna svojstva koja su potrebna za proizvodnju jedinstvenih i prepoznatljivih proizvoda, to jest šunki i plećki zaštićenih ZOI-jem „Dehesa de Extremadura”.

Proizvod je u prvotnoj specifikaciji opisan na sljedeći način:

„Šunke i plećke dobivaju se od čistokrvnih svinja iberijske pasmine ili od križanih pasmina čije je podrijetlo 75 % iberijsko, a 25 % od pasmine duroc-jersey.

Svinje se prema prehrani klasificiraju na:

c)

Opis proizvoda u novoj je specifikaciji izmijenjen kako slijedi:

„Šunke i plećke dobivaju se od čistokrvnih svinja iberijske pasmine ili, u skladu s Kraljevskom odlukom br. 4/2014 od 10. siječnja 2014. o odobrenju standarda kvalitete mesa, šunke, plećke i sušenih leđa iberijske svinje, svinja križanih pasmina koje obuhvaćaju najmanje 75 % iberijske pasmine.

Svinje se prema prehrani klasificiraju na:

Fizička svojstva:

Najmanja težina šunki i plećki točnije je određena kako bi se prilagodila zahtjevima Kraljevske odluke br. 4/2014 i bolje odgovarala povećanju težine koji se zahtijeva u opisu proizvoda i obveznoj najmanjoj težini trupova.

U prvotnoj su specifikaciji zahtjevi koji se odnose na težinu bili sljedeći:

U novoj specifikaciji ti su zahtjevi izmijenjeni kako slijedi:

Prodajni nazivi:

Prodajni nazivi nisu bili navedeni u prvotnoj specifikaciji proizvoda. Kao što je prethodno već navedeno, objava Kraljevske odluke br. 4/2014 dovela je do izmjene prodajnih naziva na nacionalnoj razini za proizvode od iberijskih svinja. Stoga je potrebno usklađivanje s pravilima o označivanju kako bi se potrošaču pružile jasnije informacije (članak 1. točka (b) Uredbe (EU) br. 1151/2012).

Prodajni nazivi nisu navedeni u prvotnoj specifikaciji proizvoda, ali su u novu verziju specifikacije proizvoda uneseni sljedećim tekstom:

(C) Zemljopisno područje

Tekst specifikacije proizvoda izmijenjen je u skladu s politikom ruralnog razvoja koju su države članice Unije odobrile, u cilju da se zemljopisno područje prilagodi odredbama članka 5. stavka 1. točke (c) Uredbe (EU) br. 1151/2012, te da se pojasni da je proizvodno područje jednako području proizvodnje. Uzgoj iberijske svinje uvriježio se na području proizvodnje. Postupak zanatske proizvodnje jedinstven je u cijelom tom području koje se odlikuje jednolikim pedološkim, klimatskim, geološkim i povijesnim uvjetima kada je riječ o povezanosti s okolišem (kao što je vidljivo iz studije Estudio Integral del cerdo ibérico en Extremadura: tradición, innovación y cultura koju su proveli Felipe Leco Berrocal, Antonio Pérez Diaz i Juan Garcia Pérez, istraživači u području regionalne zemljopisne analize, antropogeografije i suvremene povijesti na odjelima za povijest te umjetnost i znanost o područjima Sveučilišta Extremadura).

U prvotnoj je specifikaciji proizvoda područje proizvodnje određeno kako slijedi:

U novoj je specifikaciji proizvoda zemljopisno područje određeno kako slijedi:

(D) Podaci koji dokazuju podrijetlo proizvoda iz zemljopisnog područja

Tekst ovog stavka odgovarao je situaciji u kojoj je nadzor nad proizvodnjom provodilo regulatorno vijeće. U skladu s odredbama iz članka 39. stavka 2. Uredbe (EU) br. 1151/2012 upravljačka tijela moraju biti akreditirana u skladu s normom EN 45011, koja je sada zamijenjena normom UNE-EN ISO/IEC 17065, određeni su stavci te rubrike izmijenjeni, osobito oni kojima se opisuje nadzor koji provode gospodarski subjekti i provjeru usklađenosti sa specifikacijom proizvoda koju provodi nadzorno tijelo.

Izmjenama u toj rubrici također se uzeo u obzir standard kvalitete iberijske svinje.

Kao što je navedeno u prvotnoj specifikaciji proizvoda u točki (a) „Svojstva proizvoda”:

U novoj specifikaciji proizvoda nije preuzeta ta rečenica, koja ne pridonosi opisu svojstava proizvoda.

U prvotnoj specifikaciji proizvoda u točki (b) „Nadzor i certificiranje” navedeno je:

Tekst je izmijenjen radi usklađivanja sa standardom kvalitete iberijske svinje.

Stoga se u novoj specifikaciji proizvoda navodi:

Gospodarstva su u prvotnoj specifikaciji opisana na sljedeći način:

Tekst specifikacije proizvoda izmijenjen je kako bi bio sažetiji:

Iz prvotne specifikacije proizvoda briše se sljedeća rečenica:

Kao što je vidljivo na kraju stavka (b) „Nadzor i certificiranje”, u specifikaciji proizvoda navodi se identificiranje životinja i komada zaštićenih ZOI-jem u skladu s metodom prilagođenom normi UNE-EN ISO/IEC 17065. Metodom identificiranja treba se jamčiti učinkovita sljedivost proizvoda, ali nije potrebno odrediti poseban sustav u tu svrhu s obzirom na to da pojava novih tehnologija dovodi do upotrebe sustava identificiranja koji se mijenjaju tijekom vremena.

Prvotna specifikacija proizvoda sadržavala je sljedeću rečenicu:

U novoj specifikaciji proizvoda pojam „butovi” zamijenjen je pojmom „udovi”, koji je točniji jer jasnije uključuje šunke i plećke, oba proizvoda koje štiti regulatorno vijeće.

Nova specifikacija proizvoda sastavljena je kako slijedi:

Sljedeća se rečenica briše iz specifikacije proizvoda:

Sustav internog nadzora koji je uspostavljen standardom kvalitete iberijske svinje obvezan je za proizvode dobivene od iberijske svinje koji upotrebljavaju terminologiju navedenu u toj normi te se njime određuju oblik i metoda koji se upotrebljavaju pri identificiranju komada i serija za klanje u klaonici. Taj sustav internog nadzora provjerava se u skladu s odredbama norme UNE-EN ISO/IEC 17065 tijekom ad hoc revizija. Tako nadzor transporta i klanja ne može provesti regularno vijeće jer ih u skladu sa sustavom internog nadzora izvodi gospodarski subjekt čiju provjeru osigurava nadzorno tijelo.

Sljedeći stavak prvotne specifikacije proizvoda:

izmijenjen je u novoj specifikaciji proizvoda:

Briše se sljedeća rečenica prvotne specifikacije proizvoda:

Kao što je moguće vidjeti u točki u nastavku, u novoj se specifikaciji proizvoda navodi da se sustavom identificiranja mora jamčiti i poboljšati sljedivost. Sustavom identificiranja osigurava se sljedivost tijekom cijelog postupka proizvodnje i prerade proizvoda, a komadi moraju stići na tržište ispravno označeni etiketom i biti u skladu s Kraljevskom odlukom br. 4/2014.

U novoj verziji specifikacije proizvoda taj aspekt glasi kako slijedi:

(E) Opis načina dobivanja proizvoda

Stavak je prilagođen u skladu s europskim propisima u području dobrobiti životinja (Uredba Vijeća (EZ) br. 1099/2009 od 24. rujna 2009. o zaštiti životinja u trenutku usmrćivanja (3)), tehničko-zdravstvenim zakonodavstvom (Uredba (EZ) br. 853/2004 Europskog parlamenta i Vijeća od 29. travnja 2004. o utvrđivanju određenih higijenskih pravila za hranu životinjskog podrijetla (4)) i europskim normama koje se odnose na zakona o hrani i sigurnosti hrane (Uredba (EZ) br. 178/2002 Europskog parlamenta i Vijeća od 28. siječnja 2002. o utvrđivanju općih načela i uvjeta zakona o hrani, osnivanju Europske agencije za sigurnost hrane te utvrđivanju postupaka u područjima sigurnosti hrane (5)).

Kako bi se uzele u obzir europske preporuke o smanjenju udjela soli u hrani, a da se pritom ne utječe štetno na organoleptička svojstva proizvoda, postupak soljenja i učvršćivanja prilagođen je kako bi se zaštitila sigurnost hrane i istodobno zajamčio proizvodni postupak. On je prilagođen prirodnim vanjskim uvjetima koji omogućavaju prirodno sušenje u sušionicama i podrumima (Estudio sobre el proceso de elaboración del jamón ibérico, Don Jesús Ventanas Barroso, profesor prehrambene tehnologije na Sveučilištu Extremadura).

Mijenja se sljedeća rečenica koja se odnosi na opis načina proizvodnje koji se nalazi u prvotnoj specifikaciji proizvoda:

Pojam „butovi” zamijenjen je pojmom „udovi” koji je točniji jer jasnije uključuje šunke i plećke, dva proizvoda koje štiti regulatorno vijeće.

Stoga se u novoj specifikaciji proizvoda navodi:

Prvotna specifikacija proizvoda sadržavala je sljedeću rečenicu:

„Svinje se dopremaju u klaonicu najmanje 24 sata prije klanja kako bi se otklonio umor od prijevoza i ponovno uspostavila razina mišićnog glikogena. Klanje se provodi u skladu s tehničko-zdravstvenim propisima za klaonice. Prije razdoblja proizvodnje butovi i prednji udovi moraju se tijekom 36 do 48 sati održavati na temperaturi između 1 C i 4 °C.”

Dolazak životinja 24 sata prije klanja nije u skladu s europskim smjernicama koje se odnose na dobrobit životinja. Briše se održavanje komada tijekom navedenog broja sati i na navedenoj temperaturi kako bi se zaštitila sigurnost hrane na temelju zaključaka studije Estudio sobre el proceso de elaboración del jamón ibérico Don Jesúsa Ventanasa Barrosa, profesora prehrambene tehnologije na Sveučilištu Extremadura. Higijenski i zdravstveni uvjeti izmijenjeni su kako bi se osigurala dobrobit životinja i zdravstveno jamstvo proizvoda.

Stoga se u novoj specifikaciji proizvoda navodi:

U prvotnoj specifikaciji proizvoda navodi se najmanja težina šunki i plećki:

„Isključuju se svi butovi težine manje od 6 kg te prednji udovi težine manje od 4 kg. Komadi se klasificiraju prema težini kako slijedi:

Butovi:

od 6 do 8 kg,

od 8 do 11 kg,

Prednji udovi:

od 4 do 5 kg,

U novoj se specifikaciji proizvoda ta klasifikacija ne navodi u navedenom stavku. Najmanja težina šunki i plećki predviđena je standardom kvalitete iberijske svinje i već je navedena u točki (b) „Opis proizvoda”, među fizičkim svojstvima.

U pogledu proizvodnih faza, osobito postupka soljenja, prvotna specifikacija proizvoda sadržavala je sljedeću rečenicu:

„Taj se postupak odvija na temperaturi od 1 °C do 5 °C te na relativnoj vlažnosti zraka koja iznosi otprilike 80 % do 90 %.”

Dopušteni raspon relativne vlažnosti zraka sada iznosi od 80 % do 99 % s obzirom na to da su se uvjeti proizvodnje poboljšali regulatornim zahtjevima u području sigurnosti hrane te s obzirom na zaključke studije Estudio sobre el proceso de elaboración del jamón ibérico Don Jesúsa Ventanasa Barrosa, profesora prehrambene tehnologije na Sveučilištu Extremadura.

Stoga se u novoj specifikaciji proizvoda navodi:

„Taj se postupak odvija na temperaturi od 1 °C do 5 °C te na relativnoj vlažnosti zraka koja iznosi otprilike 80 % do 99 %.”

Iz prvotne specifikacije proizvoda briše se sljedeća rečenica:

Zbog povećanja relativne vlažnosti uz istodobno očuvanje istih temperaturnih uvjeta, sol se učinkovito raspoređuje bez okretanja komada.

Što se tiče postupka pranja, iz prvotne specifikacije proizvoda briše se sljedeći tekst:

Postupak cijeđenja komada provodi se kontinuirano i dugotrajno tijekom različitih proizvodnih faza tako što se prodiranje soli u unutrašnjost komada i ispuštanje vode odvijaju prirodno, odnosno stalno te omogućavaju dozrijevanje komada. Tehničko-zdravstveni propisi i propisi o sigurnosti hrane te zaključci prethodno navedene studije Estudio sobre el proceso de elaboración del jamón ibérico opravdavaju brisanje tog zahtjeva.

U pogledu faze učvršćivanja, u prvotnoj specifikaciji navedeno je:

„Taj se postupak odvija u rashladnoj komori na temperaturi od 3 °C do 6 °C te na relativnoj vlažnosti zraka koja iznosi otprilike 80 % do 90 %. Trajanje te faze ovisi o težini komada i iznosi od 35 do 45 dana.”